Delotvornost vakcine protiv rotovirusa
Istraživači su proverili podatke o skoro 800 hiljada beba koje su primile vakcinu, tražeći slučajeve blokade creva
Skoro svako dete na svetu inficira se rotovirusom do svoje treće godine. Dijareja koju izaziva može da rezultira ozbiljnom dehidracijom i smrću. Više od 85 odsto smrtnih slučajeva zbog tog virusa odnosi se na azijske i afričke zemlje. Skoro dva miliona dece boravi u bolnici zbog infekcije rotovirusom. Što je dete mladje, infekcija može da bude smrtonosnija, zbog čega se oralna vakcina daje bebama. Bebe obično dobiju dve ili tri doze počevši od dva meseca života. Pre nekoliko godina, vakcina protiv rotovirusa povučena je sa tržišta zato što je povećavala rizik da bebe razviju retku, potencijlano smrtonosnu blokadu creva. Druge vakcine su je od tada zamenile. Ali studija koju je uradio proizvođač jedne od tih vakcina, Rotatek, takodje je nagoveštavala da i ta druga vakcina može da izazove blokadu creva nakon uzimanja prve doze. Epidemiolog Irena Svej, sa univerziteta Harvard, odlučila je da to proveri. Švej i drugi istraživači proverili su podatke o skoro 800 hiljada beba koje su primile vakcinu, uključujući 300 hiljada prvih doza. Oni su tražili slučajeve blokade creva. „ Švej kaže da je, iako je blokada creva veoma retka, važno da se nastavi provera vakcine uz dodatne studije kao što je ova. Ona dodaje da je Svetska zdravstvena organizacija preporučila da se vakcina uključi u sve programe za imunizaciju dece. U Sjedinjenim Državama, sudeći prema podacima Centara za kontrolu bolesti, vakcina je 98 odsto delotvorna u sprečavanju ozbiljne rotovirus bolesti kod novorođenčadi i male dece.